UNIUNEA NAŢIONALĂ A BAROURILOR DIN ROMÂNIA

***Consiliul Uniunii***

**HOTĂRÂREA Nr. 81**

**17-18.07.2020**

**privind procedura de înscriere pe Lista administratorilor procedurii și lichidatorilor pentru procedura insolvenței persoanelor fizice a avocaților declarați admiși la sesiunile din anul 2020 a examenului pentru înscrierea pe lista administratorilor procedurii și lichidatorilor pentru procedura insolvenței persoanelor fizice**

*În conformitate cu prevederile art. 65 alin. (1) lit. ș) din Legea nr. 51/1995 pentru organizarea și exercitarea profesiei de avocat, republicată, cu modificările și completările ulterioare (denumită în continuare Lege), și ale Hotărârii nr. 3/5 septembrie 2015 privind adoptarea curriculei comune şi a metodologiei unitare pentru dobândirea, de către avocaţi, a calităţii de administrator/lichidator în conformitate cu Legea nr. 151/2015 – insolvența persoanei fizice,*

*Consiliul Uniunii Naționale a Barourilor din România (U.N.B.R.), întrunit în ședința din data de 17-18 iulie 2020, a adoptat următoarea*

**HOTĂRÂRE:**

 **Art. 1.** – În vederea înscrierii pe Lista administratorilor procedurii și lichidatorilor pentru procedura insolvenței persoanelor fizice, avocații declarați admiși la sesiunile din anul 2020 a examenului pentru înscrierea pe lista administratorilor procedurii și lichidatorilor pentru procedura insolvenței persoanelor fizice (în continuare „examenul”) vor îndeplini formalitățile prevăzute în Secțiunea a 4-a și Secțiunea a 5-a ale Metodologiei unitare pentru desfășurarea cursurilor și a examenelor pentru includere în lista administratorilor și lichidatorilor pentru procedura insolvenţei persoanelor fizice a avocaților, adoptată prin Hotărârea nr. 3/5 septembrie 2015 Consiliului U.N.B.R (în continuare „Metodologia”). În acest sens, avocații declarați admiși la examen vor transmite prin e-mail, la adresa insolventa@inppa.ro, în atenția Consiliului U.N.B.R., cererea prevăzută în Anexa 2.3 a Metodologiei, precum și înscrisurile prevăzute la art. 36 al acesteia, inclusiv dovada plății taxei de înscriere pe Lista administratorilor procedurii și lichidatorilor, în cuantumul prevăzut la Art. 2 de mai jos.

 **Art. 2.** – **(1)** Taxa de de înscriere pe Lista administratorilor procedurii și lichidatorilor este în cuantum de 500 lei și se plătește în contul U.N.B.R. cu nr. *RO30BRDE410SV21199534100* deschis la *BRD - Sucursala Academiei*, cu mențiunea „taxă de înscriere pe Lista administratorilor procedurii și lichidatorilor”.

 **(2)** Taxa colectată de U.N.B.R. se distribuie după cum urmează:

**a)** 250 lei pentru baroul care efectuează operațiunile și eliberează avocatului înscrisurile prevăzute la Art. 3 de mai jos, ce trebuie atașate cererii de înscriere pe Lista administratorilor procedurii și lichidatorilor;

**b)** 250 lei pentru U.N.B.R., pentru cheltuielile pe care le implică procedura de verificare, analiză și soluționare a cererilor avocaților care solicită dobândirea calității de administrator al procedurii și lichidator.

 **Art. 3.** – **(1)** Barourile în tabloul cărora figurează înscriși avocații declarați admiși la examen eliberează acestora următoarele înscrisuri prevăzute la Art. 36 al Metodologiei:

**a)** dovada din care reiese faptul că avocatul se bucură de o bună reputaţie;

**b)** adeverinţa din care reiese faptul că avocatul nu a fost sancţionat disciplinar pentru săvârşirea unei abateri disciplinare, în aplicarea dispoziţiilor art. 12 alin. (1) lit. g) din Legea nr. 151/2015;

**c)** avizul de conformitate a sediului prevăzut la art. 12 alin. (1) lit. h) din Legea nr. 151/2015.

**(2)** În vederea eliberării înscrisului prevăzut la alin. (1) lit. c), în baza cererii corespunzătoare depusă de avocatul care a fost declarat admis la examen, barourile îndeplinesc în prealabil procedura de avizare a sediului acestuia, în baza dispozițiilor cuprinse în Secțiunea a 4-a a Metodologiei (Art. 29 – Art. 31).

**(3)** Institutul Național pentru Pregătirea și Perfecționarea Avocaților (I.N.P.P.A.) eliberează avocaților declarați admiși la examen următoarele înscrisuri prevăzute la Art. 36 al Metodologiei:

**a)** dovada absolvirii cursurilor de pregătire profesională în domeniul insolvenței persoanei fizice;

**b)** dovada promovării examenului.

**Art. 4.** – **(1)** Verificarea dosarelor depuse de avocații declarați admiși la examen se realizează de secretariatul I.N.P.P.A., prin raport transmis Consiliului U.N.B.R., sub semnătura directorului I.N.P.P.A..

**(2)** După verificarea prevăzută la alin. (1), analiza și soluționarea cererilor avocaților declarați admiși la examen se realizează prin hotărâre a Consiliului U.N.B.R..

**(3)** Consiliul U.N.B.R. transmite Comisiei de inbsolvență la nivel central lista membrilor admiși pentru includerea în Lista administratorilor procedurii și lichidatorilor pentru procedura insolvenței persoanelor fizice.

 **Art. 5.** – **(1)** Prezenta Hotărâre se publică pe pagina de web a U.N.B.R. ([www.unbr.ro](http://www.unbr.ro)) și a I.N.P.P.A. ([www.inppa.ro](http://www.inppa.ro)) și se comunică barourilor, I.N.P.P.A. și membrilor Consiliului U.N.B.R.

 **(2)** I.N.P.P.A. și barourile vor asigura publicarea prezentei hotărâri pe paginile de web ale acestora.

**CONSILIUL U.N.B.R.**